Extras din Cartea ”Indrumarul medical si crestin despre viata”, cap.3, pag. 69-71 ( Autori :Dr. Christa Todea-Gross şi Preot Prof. Dr. Ilie Moldovan)
 Menstruaţia (sângerarea)

- este definită ca sângerarea uterină spontană şi periodică, având drept rezultat eliminarea stratului superficial al mucoasei uterine (a endometrului) după ovulaţie, în absenţa fecundaţiei
;

- în cazul în care nu are loc fecundarea ovulului, secreţia de progesteron scade brusc, ceea ce duce în zilele 27-28 a ciclului menstrual la o vasoconstricţie şi la apariţia unor mici focare hemoragice;

- scade şi concentraţia estrogenului care contribuie la distrugerea arteriolelor;

- în final, are loc necroza şi se elimină ţesuturile moarte;

- eliminarea acestor focare hemoragice împreună cu mucoasa uterină necrozată se face sub forma menstruaţiei,

- prostaglandinele sunt hormoni care stimulează musculatura uterină, făcând-o să se contracte ritmic şi să elimine ţesutul bogat în sânge
);

- în consecinţă, sângele menstrual va conţine hematii, celule moarte din mucoasa uterină şi substanţe chimice din ser şi celule;
- durata unei menstruaţii normale, ovulatorii este de 3-7 zile
;
- cantitatea de sânge eliminat este în medie de 33 ml; o cantitate de peste 80 ml este considerată anormală; aprecierea pierderii de sânge în timpul unui ciclu se face în funcţie de o analiză de sânge, respectiv a hematocritului înainte şi după menstruaţie, şi mai puţin după numărul de tampoane folosite în perioada menstruaţiei
;

- sângele menstrual nu se coagulează datorită prezenţei unor factori anticoagulanţi în uter
;

- după 2-3 zile de ciclu, începe concomitent să se regenereze stratul submucos profund rămas intact în timpul menstruaţiei, astfel că în a 6-a zi este complet regenerat
;

- s-a constatat că există o diferenţă între regenerarea endometrului după o menstruaţie normală sau după un chiuretaj. Astfel, după chiuretaj (avort chirurgical), refacerea endometrului se produce mai mult pe seama stromei, glandele se refac mai lent, şi dacă fundurile de sac sunt distruse prin chiuretaj sau infecţie, regenerarea endometrului se face numai în anumite zone, fapt ce favorizează producerea sinechiei uterine (lipirea celor doi pereţi uterini, cauză a sterilităţii)
.

Comentarii

– Ciclul menstrual normal dispare în timpul folosirii contraceptivelor orale combinate.
De ce?

– pilula determină o amenoree secundară atât timp cât este administrată. Ovarele nu mai prezintă activitate foliculară (nu se mai dezvoltă foliculii ovarieni şi nu se mai maturizează ovule) pe perioada administrării pilulelor, deci se produc cantităţi foarte mici, ineficiente de hormoni estrogeni şi progesteroni naturali (endogeni).

– producţia de hormoni hipofizari şi producţia de hormoni estrogen şi progesteron de către ovar nu este complet anulată, dar nivelurile de hormoni din sânge sunt foarte mici.

– dezvoltarea mucoasei uterine, sub acţiunea hormonilor sintetici, este incompletă. Ca urmare, sângerarea (menstruaţia) nu va fi aceeaşi ca o menstruaţie apărută după o dezvoltare completă a mucoasei uterine sub influenţa hormonilor naturali, ci va fi mai redusă, dar suficientă pentru a simula o menstruaţie normală!
.

